《次韵仁近见和怀归五首》
元代·方回

日短晴窗顷刻阴，乾坤万虑入孤斟。
故交剩见车逢笠，初学谁羞屋画金。
菱镜岂堪朝幌觑，茗炉聊伴夜瓶吟。
生平不倚心如铁，似觉难禁世故侵。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。